Source: http://www.europarl.europa.eu/doceo/document/A-8-2017-0274_MT.html
Timestamp: 2019-07-19 16:29:58+00:00
Document Index: 679455

Matched Legal Cases: ['Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ']

Proċedura : 2016/0254(COD)
Ċiklu relatat mad-dokument : A8-0274/2017
965k 101k
dwar il-proposta għal regolament tal-Parlament Ewropew u tal-Kunsill li jistabbilixxi l-Aġenzija Ewropea għas-Sigurtà u s-Saħħa fuq il-Post tax-Xogħol (EU-OSHA), u li jħassar ir-Regolament tal-Kunsill (KE) 2062/94
OPINJONI TAL-KUMITAT TAL-BAĠITS
– wara li kkunsidra l-proposta tal-Kummissjoni lill-Parlament Ewropew u lill-Kunsill (COM(2016)0528),
– wara li kkunsidra l-Artikolu 294(2) u l-Artikolu 153(2)(a) tat-Trattat dwar il-Funzjonament tal-Unjoni Ewropea, skont liema artikoli l-Kummissjoni ppreżentat il-proposta lill-Parlament (C8-0344/2016),
– wara li kkunsidra r-rapport tal-Kumitat għall-Impjiegi u l-Affarijiet Soċjali u l-opinjoni tal-Kumitat għall-Baġits (A8-0274/2017),
(1) L-Aġenzija Ewropea għas-Sigurtà u s-Saħħa fuq il-Post tax-Xogħol (EU-OSHA) ġiet stabbilita bir-Regolament tal-Kunsill (KE) Nru 2062/943 biex tikkontribwixxi għat-titjib tal-ambjent tax-xogħol, fir-rigward tal-protezzjoni tas-sigurtà u s-saħħa tal-ħaddiema, permezz ta' azzjoni mfassla biex iżżid u xxerred l-għarfien li x'aktarx jassisti dan it-titjib.
(1) L-Aġenzija Ewropea għas-Sigurtà u s-Saħħa fuq il-Post tax-Xogħol (EU-OSHA) ġiet stabbilita bir-Regolament tal-Kunsill (KE) Nru 2062/943 biex tikkontribwixxi għat-titjib tal-ambjent tax-xogħol, fir-rigward tal-protezzjoni tas-sigurtà u s-saħħa tal-ħaddiema, permezz ta' azzjoni mfassla biex iżżid u xxerred l-għarfien u proposti politiċi bbażati fuq ir-riċerka li x'aktarx jassisti dan it-titjib. L-għan ewlieni tal-EU-OSHA għandu jkun li tipprovdi informazzjoni li hija speċjalizzata u li tagħti kontribut sostantiv fil-qasam ta' għarfien espert tagħha.
3 Ir-Regolament tal-Kunsill (KE) Nru 2062/94 tat-18 ta' Lulju 1994 li jistabbilixxi Aġenzija Ewropea għas-Sigurtà u s-Saħħa fuq il-Post tax-Xogħol (ĠU L 216, 20.8.1994, p. 1).
(2) Sa mit-twaqqif tagħha fl-1994, l-EU-OSHA kellha rwol importanti fl-appoġġ tat-titjib tas-saħħa u s-sigurtà fuq il-post tax-xogħol madwar l-Unjoni Ewropea. Fl-istess ħin kien hemm żviluppi fil-qasam tas-sigurtà u tas-saħħa fuq il-post tax-xogħol (OSH). F'dan ir-rigward xi aġġustamenti huma meħtieġa biex ikunu deskritti l-għanijiet u l-kompiti tal-EU-OSHA kif imqabbla mad-dispożizzjonijiet tar-Regolament tal-Kunsill (KE) Nru 2062/94.
(2) Sa mit-twaqqif tagħha fl-1994, l-EU-OSHA kellha, bis-saħħa tal-għarfien espert tagħha, rwol importanti fl-appoġġ tat-titjib tas-saħħa u s-sigurtà fuq il-post tax-xogħol madwar l-Unjoni Ewropea. Fl-istess ħin kien hemm żviluppi fil-qasam tas-sigurtà u tas-saħħa fuq il-post tax-xogħol (OSH) u l-ambjenti tax-xogħol inklużi l-iżviluppi teknoloġiċi, b'mod partikolari fil-qasam diġitali, li jżidu mal-isfida li jiġu promossi standards għolja tal-OSH. F'dan ir-rigward xi aġġustamenti huma meħtieġa biex ikunu deskritti l-għanijiet u l-kompiti tal-EU-OSHA kif imqabbla mad-dispożizzjonijiet tar-Regolament tal-Kunsill (KE) Nru 2062/94.
(3a) Dan ir-Regolament, għalhekk, iħassar ir-Regolament (UE) Nru 2062/94, bil-għan li jaġġorna l-mandat u l-kompiti tal-EU-OSHA biex jirriflettu aħjar l-attivitajiet attwali tagħha, inkluża l-ħtieġa li tingħata attenzjoni partikolari lill-intrapriżi mikro, żgħar u ta' daqs medju.
(5) Peress li t-tliet hekk imsejħa Aġenziji tripartitiċi - l-EU-OSHA, iċ-Ċentru Ewropew għall-Iżvilupp ta' Taħriġ Vokazzjonali (Cedefop), u l-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol (Eurofound) - jindirizzaw kwistjonijiet relatati mas-suq tax-xogħol, mal-ambjent tax-xogħol u mal-edukazzjoni u t-taħriġ vokazzjonali u l-ħiliet, il-koordinazzjoni mill-qrib fost it-tliet Aġenziji hija meħtieġa u l-modi biex jittejbu l-effiċjenza u s-sinġeriji għandhom jiġu sfruttati. Barra minn hekk, kull meta rilevanti, l-Aġenzija għandha tfittex li tidħol f'kooperazzjoni effiċjenti mal-kapaċitajiet ta' riċerka interni tal-Kummissjoni Ewropea.
(5) Peress li t-tliet hekk imsejħa aġenziji tripartitiċi, l-EU-OSHA, iċ-Ċentru Ewropew għall-Iżvilupp ta' Taħriġ Vokazzjonali (Cedefop), u l-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol (Eurofound), jindirizzaw kwistjonijiet relatati mas-suq tax-xogħol, mal-ambjent tax-xogħol u mal-edukazzjoni u t-taħriġ vokazzjonali u l-ħiliet, il-koordinazzjoni mill-qrib fosthom hija meħtieġa. L-aġenziji għandhom, għalhekk, jikkomplementaw lil xulxin fil-ħidma tagħhom fejn għandhom oqsma simili ta' interess, filwaqt li jagħtu spinta lill-għodod li jaħdmu tajjeb, bħall-Memorandum ta' Qbil bejn l-EU-OHSA u l-Eurofound. Huma għandhom jisfruttaw modi biex itejbu l-effiċjenza u s-sinerġiji u jevitaw kwalunkwe duplikazzjoni fil-mandati, l-objettivi u l-attivitajiet tagħhom bejn xulxin u bejnhom u bejn il-Kummissjoni. Barra minn hekk, kull meta rilevanti, l-EU-OSHA għandha tfittex li tikkoopera b'mod effiċjenti mal-kapaċitajiet ta' riċerka interni tal-istituzzjonijiet tal-Unjoni.
(5a) In-natura tripartitika tal-EU-OSHA, il-Eurofound, u s-Cedefop tirrappreżenta espressjoni siewja ħafna ta' approċċ komprensiv ibbażat fuq id-djalogu soċjali bejn is-sħab soċjali u l-awtoritajiet nazzjonali u tal-Unjoni, li huwa estremament importanti sabiex jinstabu soluzzjonijiet soċjali u ekonomiċi b'mod konġunt u sostenibbli.
(6a) Rigward il-governanza tal-EU-OSHA, sabiex tiġi żgurata bidla fis-sħubija tiegħu matul iż-żmien, il-Bord tat-Tmexxija għandu jikkunsidra li jillimita l-għadd ta' mandati konsekuttivi li l-membri tiegħu jistgħu jwettqu, permezz tar-regoli operattivi tiegħu jew mekkaniżmi oħra.
(6b) Sabiex jiġu żgurati l-awtonomija u l-indipendenza sħaħ tagħha, u biex tkun tista' twettaq b'mod xieraq l-objettivi u l-kompiti tagħha skont dan ir-Regolament, jenħtieġ li l-EU-OSHA tingħata baġit adegwat u awtonomu bi dħul li jiġi essenzjalment minn kontribuzzjoni mill-baġit ġenerali tal-Unjoni. Il-proċedura baġitarja tal-Unjoni jenħtieġ li tkun applikabbli għall-EU-OSHA f'dak li jirrigwarda l-kontribuzzjoni tal-Unjoni u kwalunkwe sussidju ieħor debitabbli lill-baġit ġenerali tal-Unjoni. Jenħtieġ li l-kontijiet tal-EU-OSHA jiġu awditjati mill-Qorti Ewropea tal-Awdituri.
(8a) Is-servizzi tat-traduzzjoni meħtieġa għall-funzjonament tal-EU-OSHA jenħtieġ li jiġu pprovduti, sakemm ikun possibbli, miċ-Ċentru tat-Traduzzjoni għall-Korpi tal-Unjoni Ewropea (Ċentru tat-Traduzzjoni). Meta jkun xieraq, pereżempju minħabba l-urġenza ta' traduzzjoni jew l-ammont kbir ta' xogħol taċ-Ċentru tat-Traduzzjoni, jew fejn it-traduzzjoni tifforma parti integrali minn proġett akbar, fornituri oħra ta' servizzi tat-traduzzjoni jenħtieġ li jkunu jistgħu jipprovdu wkoll servizzi ta' traduzzjoni. Tali fornituri oħra tas-servizzi tat-traduzzjoni jenħtieġ li jiżguraw l-istess livell ta' kwalità bħaċ-Ċentru tat-Traduzzjoni bi prezz li ma jkunx ogħla, jenħtieġ li jikkonformaw mal-istandards ambjentali, tax-xogħol u soċjali tal-Unjoni, u jenħtieġ li jirrispettaw ir-regoli tal-akkwist pubbliku, meta jkun xieraq.
2. L-għan tal-Aġenzija għandu jkun li tipprovdi lill-istituzzjonijiet u l-korpi tal-Unjoni Ewropea, l-Istati Membri, is-sħab soċjali u dawk involuti fil-qasam tas-sigurtà u s-saħħa fuq il-post tax-xogħol bl-informazzjoni teknika, xjentifika, legali u ekonomika u l-kompetenza kwalifikata ta' użu f'dak il-qasam.
2. Sabiex jittejjeb l-ambjent tax-xogħol fir-rigward tal-protezzjoni tas-sigurtà u s-saħħa tal-ħaddiema, l-għan tal-Aġenzija tripartitika għandu jkun li tipprovdi lill-istituzzjonijiet u l-korpi tal-Unjoni Ewropea, l-Istati Membri, is-sħab soċjali u dawk involuti fil-qasam tas-sigurtà u s-saħħa fuq il-post tax-xogħol bl-informazzjoni teknika, xjentifika, legali u ekonomika u l-kompetenza kwalifikata ta' użu f'dak il-qasam.
(a) tiġbor, tanalizza u xxerred informazzjoni teknika, xjentifika u ekonomika dwar is-sigurtà u s-saħħa fuq il-post tax-xogħol fl-Istati Membri sabiex tgħaddiha lill-istituzzjonijiet u l-korpi tal-Unjoni Ewropea, l-Istati Membri u l-partijiet interessati; dan il-ġbir għandu jseħħ sabiex jiġu identifikati r-riskji u l-prattiki tajba kif ukoll il-prijoritajiet u l-programmi nazzjonali eżistenti u sabiex jiġi pprovdut l-input meħtieġ għall-prijoritajiet u l-programmi tal-Unjoni Ewropea;
(a) tiġbor, tanalizza u xxerred informazzjoni teknika, xjentifika u ekonomika dwar is-sigurtà u s-saħħa fiżika u mentali fuq il-post tax-xogħol fl-Istati Membri sabiex tgħaddiha lill-istituzzjonijiet u l-korpi tal-Unjoni Ewropea, l-Istati Membri u l-partijiet interessati; dan il-ġbir għandu jseħħ sabiex jiġu identifikati r-riskji u l-prattiki tajba kif ukoll il-prijoritajiet u l-programmi nazzjonali eżistenti u sabiex jiġi pprovdut l-input meħtieġ għall-prijoritajiet u l-programmi tal-Unjoni;
(b) tiġbor u tanalizza informazzjoni teknika, xjentifika u ekonomika dwar ir-riċerka fis-sigurtà u s-saħħa fuq il-post tax-xogħol u dwar attivitajiet oħrajn ta' riċerka li jinvolvu aspetti konnessi mas-sigurtà u s-saħħa fuq il-post tax-xogħol, u xxerred ir-riżultati tar-riċerka u tal-attivitajiet ta' riċerka;
(b) tiġbor u tanalizza informazzjoni teknika, xjentifika u ekonomika dwar ir-riċerka fis-sigurtà u s-saħħa fiżika u mentali fuq il-post tax-xogħol u dwar attivitajiet oħrajn ta' riċerka li jinvolvu aspetti konnessi mas-sigurtà u s-saħħa fuq il-post tax-xogħol u l-inklużjoni fuq il-post tax-xogħol, kif ukoll ixxerred ir-riżultati tar-riċerka u tal-attivitajiet ta' riċerka;
(c) tippromwovi u ssostni l-kooperazzjoni u l-iskambju ta' informazzjoni u esperjenza fost l-Istati Membri fil-qasam tas-sigurtà u s-saħħa fuq il-post tax-xogħol inkluża informazzjoni dwar programmi ta' taħriġ;
(c) tippromwovi u ssostni l-kooperazzjoni u l-iskambju ta' informazzjoni u esperjenza fost l-Istati Membri fil-qasam tas-sigurtà u s-saħħa fiżika u mentali fuq il-post tax-xogħol inkluża informazzjoni dwar programmi ta' taħriġ;
(e) tipprovdi lill-istituzzjonijiet u l-korpi tal-Unjoni Ewropea u lill-Istati Membri bl-informazzjoni teknika, xjentifika, legali u ekonomika oġġettiva disponibbli u l-kompetenza kkwalifikata li jeħtieġu biex jifformulaw u jimplimentaw politiki għaqlin u effettivi maħsuba biex jipproteġu s-sigurtà u s-saħħa tal-ħaddiema; għal dan il-għan, tipprovdi lill-Kummissjoni Ewropea b'mod partikolari bl-informazzjoni teknika, xjentifika, legali u ekonomika u l-kompetenza kkwalifikata li teħtieġ sabiex twettaq il-kompiti tagħha biex tidentifika, tħejji u tevalwa l-leġiżlazzjoni u l-miżuri fil-qasam tal-protezzjoni tas-sigurtà u s-saħħa tal ħaddiema, b'mod partikolari fir-rigward tal-impatt tal-leġiżlazzjoni, l-adattament tal-leġiżlazzjoni għall-progress tekniku, xjentifiku jew leġiżlattiv kif ukoll tal-implimentazzjoni prattika tal-leġiżlazzjoni fl-intrapriżi, b'referenza partikolari għal impriżi mikro, żgħar u ta' daqs medju;
(e) tipprovdi lill-istituzzjonijiet u l-korpi tal-Unjoni u lill-Istati Membri l-informazzjoni teknika, xjentifika, legali u ekonomika oġġettiva disponibbli u l-kompetenza kkwalifikata li jeħtieġu biex jifformulaw u jimplimentaw politiki għaqlin u effettivi maħsuba biex jippromwovu l-inklużjoni fuq il-post tax-xogħol u jipproteġu s-sigurtà u s-saħħa fiżika u mentali tal-ħaddiema, inklużi il-prevenzjoni u l-antiċipazzjoni ta' perikli potenzjali; għal dan il-għan, tipprovdi lill-Kummissjoni b'mod partikolari l-informazzjoni teknika, xjentifika, legali u ekonomika u l-kompetenza kkwalifikata li teħtieġ sabiex twettaq il-kompiti tagħha biex tidentifika, tħejji u tevalwa l-leġiżlazzjoni u l-miżuri fil-qasam tal-protezzjoni tas-sigurtà u s-saħħa tal ħaddiema, b'mod partikolari fir-rigward tal-impatt tal-leġiżlazzjoni, l-adattament tal-leġiżlazzjoni għall-progress tekniku, xjentifiku jew leġiżlattiv kif ukoll tal-implimentazzjoni prattika tal-leġiżlazzjoni fl-intrapriżi, b'referenza partikolari għal impriżi mikro, żgħar u ta' daqs medju;
(ea) abbażi tal-analiżi u r-riċerka tagħha stess, tipprovdi lil min ifassal il-politika, inklużi s-sħab soċjali, proposti politiċi bbażati fuq ir-riċerka fil-qasam tas-sigurtà u s-saħħa tal-ħaddiema;
L-OSHA żgur li hija kapaċi tieħu l-pass li tittrasforma l-għoti ta' analiżi u informazzjoni fi proposti siewja għat-tfassil ta' politika. Dan jenħtieġ li jkun espliċitu fil-kompiti u l-mandat tagħha.
Artikolu 2 – paragrafu 1 – punt g
(g) tiġbor u tagħmel disponibbli informazzjoni dwar kwistjonijiet ta' sigurtà u saħħa minn u lil pajjiżi terzi u organizzazzjonijiet internazzjonali;
(g) tiġbor u tagħmel disponibbli informazzjoni dwar kwistjonijiet ta' sigurtà u saħħa fiżika u mentali minn u lil pajjiżi terzi u organizzazzjonijiet internazzjonali;
Artikolu 2 – paragrafu 1 – punt h
(h) tipprovdi informazzjoni teknika, xjentifika u ekonomika dwar metodi u strumenti għall-implimentazzjoni ta' attivitajiet preventivi, tidentifika prattiki tajbin u tippromwovi azzjonijiet preventivi, filwaqt li tagħti attenzjoni partikolari lill-problemi speċifiċi ta' intrapriżi żgħar u ta' daqs medju. Fir-rigward ta' prattiki tajbin, l-Aġenzija għandha tiffoka b'mod partikolari fuq prattiki li jikkostitwixxu strumenti prattiċi li għandhom jintużaw fit-tfassil ta' valutazzjoni tar-riskji għas-sigurtà u s-saħħa fuq il-post tax-xogħol, u tidentifika l-miżuri li għandhom jittieħdu sabiex dawn jiġu trattati;
(h) tipprovdi informazzjoni teknika, xjentifika u ekonomika dwar metodi u strumenti għall-implimentazzjoni ta' attivitajiet preventivi, tidentifika prattiki tajbin u tippromwovi azzjonijiet preventivi, filwaqt li tagħti attenzjoni partikolari lill-problemi speċifiċi ta' intrapriżi żgħar u ta' daqs medju. Fir-rigward ta' prattiki tajbin, l-Aġenzija għandha tiffoka b'mod partikolari fuq prattiki li jikkostitwixxu strumenti prattiċi li għandhom jintużaw fit-tfassil ta' valutazzjoni tar-riskji għas-sigurtà u s-saħħa fiżika u mentali fuq il-post tax-xogħol, u tidentifika l-miżuri li għandhom jittieħdu sabiex dawn jiġu trattati;
Artikolu 2 – paragrafu 1 – punt ia (ġdid)
(ia) tistabbilixxi strateġija għar-relazzjonijiet ma' pajjiżi terzi u ma' organizzazzjonijiet internazzjonali fir-rigward ta' kwistjonijiet li għalihom l-Aġenzija tkun kompetenti;
(j) twettaq attivitajiet ta' sensibilazzazzjoni u ta' komunikazzjoni u kampanji dwar kwistjonijiet ta' saħħa u sigurtà fuq il-post tax-xogħol.
(j) twettaq attivitajiet ta' sensibilazzazzjoni u ta' komunikazzjoni u kampanji dwar kwistjonijiet ta' saħħa fiżika u mentali u sigurtà fuq il-post tax-xogħol.
Artikolu 2 – paragrafu 1 – punt ja (ġdid)
(ja) tistabbilixxi strateġija ta' komunikazzjoni li hija koerenti u rilevanti mal-istrateġiji u l-attivitajiet tal-Kummissjoni u ma' dawk ta' istituzzjonijiet u aġenziji oħra.
1a. Qabel ma jikkummissjonaw lil organizzazzjoni esterna biex twettaq studji fl-oqsma ta' kompetenza tal-Aġenzija, l-istituzzjonijiet tal-Unjoni għandhom jikkonsultaw lill-Aġenzija sabiex jivverifikaw id-disponibbiltà tagħha u għandhom jallokaw riżorsi lill-Aġenzija għal dak l-iskop.
3. Fit-twettiq tal-kompiti tagħha, l-Aġenzija għandha żżomm djalogu mill-qrib b'mod partikolari ma' korpi speċjalizzati, kemm jekk pubbliċi jew privati, awtoritajiet pubbliċi u organizzazzjonijiet tal-ħaddiema u l-impjegaturi. L-Aġenzija, mingħajr preġudizzju għall-għanijiet tagħha stess, għandha tiżgura kooperazzjoni ma' Aġenziji oħra tal-Unjoni Ewropea bil-għan li jiġu evitati d-duplikazzjonijiet u li jiġu promossi s-sinerġija u l-komplementarjetà fl-attivitajiet tagħhom, b'mod partikolari mal-Fondazzjoni Ewropea għat-titjib tal-kondizzjonijiet tal-ħajja u tax-xogħol, maċ-Ċentru Ewropew għall-Iżvilupp ta' Taħriġ Vokazzjonali u, fejn rilevanti, ma' Aġenziji oħrajn tal-UE.
3. Fit-twettiq tal-kompiti tagħha, l-Aġenzija għandha żżomm djalogu mill-qrib b'mod partikolari ma' korpi speċjalizzati, kemm jekk pubbliċi jew privati, nazzjonali jew internazzjonali, ma' awtoritajiet pubbliċi, ma' istituzzjonijiet edukattivi, ma' organizzazzjonijiet tal-ħaddiema u l-impjegaturi u, fejn dawn jeżistu, ma' korpi nazzjonali tripartitiċi. L-Aġenzija, mingħajr preġudizzju għall-għanijiet tagħha stess, għandha tiżgura kooperazzjoni ma' aġenziji oħra tal-Unjoni bil-għan li jiġu evitati d-duplikazzjonijiet u li jiġu promossi s-sinerġija u l-komplementarjetà fl-attivitajiet tagħhom, inkluż il-possibbiltà li jaħdmu flimkien, b'mod partikolari mal-Eurofound, mas-Cedefop u, fejn rilevanti, ma' aġenziji oħrajn tal-Unjoni.
(da) tliet esperti indipendenti maħtura mill-Parlament Ewropew.
Il-membri msemmija fil-punti (a), (b) u (c) għandhom jinħatru mill-Kunsill minn fost il-membri u s-sostituti tal-Kumitat ta' Konsulenza għas-Sigurtà u s-Saħħa fuq il-Post tax-Xogħol9.
Il-membri msemmija fil-punti (a), (b) u (c) għandhom jinħatru mill-Kunsill minn fost il-membri u s-sostituti tal-Kumitat ta' Konsulenza għas-Sigurtà u s-Saħħa fuq il-Post tax-Xogħol9 abbażi ta' listi ta' kandidati mressqa mill-Istati Membri, l-organizzazzjonijiet Ewropej tal-impjegaturi u tal-impjegati rispettivament.
9 Id-Deċiżjoni tal-Kunsill tat-22 ta' Lulju 2003 li tistabbilixxi Kumitat ta' Konsulenza dwar is-Sigurtà u s-Saħħa fuq il-Post tax-Xogħol, ĠU C 218, 13.9.2003, p. 1–4
Artikolu 4 – paragrafu 1 – subparagrafu 4
Il-membri msemmija fil-punt (a) għandhom jinħatru fuq proposta mill-Istati Membri.
It-tħassir ta'dan is-subparagrafu tal-proposta tal-Kummissjoni u ż-żewġ subparagrafi li ġejjin ser jiżgura konsistenza fil-proċedura tal-ħatra bejn it-tliet Aġenziji.
Artikolu 4 – paragrafu 1 – subparagrafu 5
Il-membri msemmija fil-punti (b) u (c) għandhom jinħatru fuq proposta mill-kelliema tal-gruppi rispettivi fi ħdan il-Kumitat.
Artikolu 4 – paragrafu 1 – subparagrafu 6
Il-proposti mit-tliet gruppi fi ħdan il-Kumitat għandhom jiġu ppreżentati lill-Kunsill; il-proposti għandhom jiġu mgħoddija wkoll lill-Kummissjoni għall-skopijiet ta' informazzjoni.
Artikolu 4 – paragrafu 1 – subparagrafu 6a (ġdid)
Il-kumitat responsabbli tal-Parlament Ewropew għandu jaħtar l-esperti msemmija fil-punt (da) tal-ewwel subparagrafu wara li jkun ivverifika li l-ħatriet ma joħolqu ebda kunflitt ta' interess.
3. Il-Membri tal-Bord tat-Tmexxija u s-sostituti tagħhom għandhom jinħatru fid-dawl tal-għarfien tagħhom fil-qasam tas-saħħa u s-sigurtà fuq il-post tax-xogħol, waqt li jitqiesu l-ħiliet maniġerjali, amministrattivi u baġitarji tagħhom. Il-partijiet kollha rrappreżentati fil-Bord tat-Tmexxija għandhom jagħmlu sforzi biex jiżguraw rappreżentanza bbilanċjata bejn l-irġiel u n-nisa u biex jillimitaw id-dawran tar-rappreżentanti tagħhom, sabiex jiggarantixxu l-kontinwità tal-ħidma tal-Bord.
3. Il-Membri tal-Bord tat-Tmexxija u s-sostituti tagħhom għandhom jinħatru fid-dawl tal-għarfien tagħhom fil-qasam tas-saħħa u s-sigurtà fuq il-post tax-xogħol, waqt li jitqiesu l-ħiliet maniġerjali, amministrattivi u baġitarji tagħhom. Il-partijiet kollha rrappreżentati fuq il-Bord tat-Tmexxija għandhom jagħmlu sforzi biex jillimitaw id-dawran tar-rappreżentanti tagħhom, sabiex jiggarantixxu l-kontinwità tal-ħidma tal-Bord. Meta jaħtru r-rappreżentanti u s-sostituti rispettivi tagħhom fuq il-Bord tat-Tmexxija, il-Parlament Ewropew, il-Kummissjoni, l-Istati Membri u s-sħab soċjali għandhom jiżguraw rappreżentanza bbilanċjata tal-irġiel u n-nisa.
3a. Kull membru u membru sostitut għandu jiffirma dikjarazzjoni tal-interessi bil-miktub meta jibda l-inkarigu u għandu jaġġornaha meta jkun hemm bidla fiċ-ċirkustanzi f'dak ir-rigward. L-Aġenzija għandha tippubblika d-dikjarazzjonijiet tal-interessi u l-aġġornamenti fuq is-sit web tagħha.
4. Il-mandat għall-membri u għas-sostituti tagħhom għandu jkun ta' erba' snin. Dan għandu jkun jista' jiġġedded. Meta jiskadi l-mandat tagħhom jew fl-eventwalità tar-riżenja tagħhom, il-membri għandhom jibqgħu fil-kariga sakemm il-ħatriet tagħhom jiġu mġedda jew sakemm jiġu sostitwiti.
4. Il-mandat għall-membri u għas-sostituti tagħhom għandu jkun ta' erba' snin. Dak il-mandat jista' jiġġedded. Meta jiskadi l-mandat tagħhom jew fl-eventwalità tar-riżenja tagħhom, il-membri għandhom jibqgħu fil-kariga sakemm il-ħatriet tagħhom jiġu mġedda jew sakemm jiġu sostitwiti.
5a. Rappreżentant tal-Eurofound, rappreżentant tas-Cedefop u rappreżentant tal-Fondazzjoni Ewropea għat-Taħriġ għandu jkollhom id-dritt li jipparteċipaw bħala osservaturi fil-laqgħat tal-Bord tat-Tmexxija sabiex jittejbu l-effiċjenza tal-aġenziji u s-sinerġiji bejniethom.
(a) jagħti l-orjentazzjoni ġenerali għall-attivitajiet tal-Aġenzija u kull sena jadotta d-dokument ta' programmazzjoni tal-Aġenzija b'maġġoranza ta' żewġ terzi tal-membri intitolati għall-vot u skont l-Artikolu 6;
(f) jadotta regoli, inklużi miżuri għall-identifikazzjoni ta' riskji potenzjali fi stadju bikri, għall-prevenzjoni u l-ġestjoni tal-kunflitti ta' interess fir-rigward tal-membri u l-esperti indipendenti tiegħu, kif ukoll għal esperti nazzjonali ssekondati u persunal ieħor mhux impjegat mill-Aġenzija, kif imsemmi fl-Artikolu 20;
(g) jadotta l-pjanijiet ta' komunikazzjoni u disseminazzjoni bbażati skont analiżi tal-ħtiġijiet u jaġġornahom regolarment;
(g) jadotta l-pjanijiet ta' komunikazzjoni u disseminazzjoni bbażati skont analiżi tal-ħtiġijiet u jaġġornahom regolarment u jirrifletti dan fid-dokument ta' programmazzjoni tal-Aġenzija;
3. Il-programm ta' ħidma annwali għandu jinkludi l-għanijiet dettaljati u r-riżultati mistennija, inklużi l-indikaturi tal-prestazzjoni. Għandu jinkludi wkoll deskrizzjoni tal-azzjonijiet li għandhom jiġu ffinanzjati u indikazzjoni tar-riżorsi finanzjarji u umani allokati għal kull azzjoni, skont il-prinċipji ta' bbaġitjar u ġestjoni bbażati fuq l-attività. Il-programm ta' ħidma annwali għandu jkun koerenti mal-programm ta' ħidma pluriennali msemmi fil-paragrafu 5. Dan għandu jindika b'mod ċar il-kompiti li jkunu żdiedu, inbidlu jew tħassru meta mqabbel mas-sena finanzjarja preċedenti. Il-programmazzjoni annwali u/jew pluriennali għandha tinkludi l-istrateġija għal relazzjonijiet ma' pajjiżi terzi jew organizzazzjonijiet internazzjonali msemmija fl-Artikolu 30 u l-azzjonjiet marbuta ma' dik l-istrateġija.
3. Il-programm ta' ħidma annwali għandu jinkludi l-għanijiet dettaljati u r-riżultati mistennija, inklużi l-indikaturi tal-prestazzjoni, kif ukoll l-attivitajiet u l-programmi li għandhom ikunu soġġetti għal evalwazzjoni ex ante jew ex post. Għandu jinkludi wkoll deskrizzjoni tal-azzjonijiet li għandhom jiġu ffinanzjati u indikazzjoni tar-riżorsi finanzjarji u umani allokati għal kull azzjoni, skont il-prinċipji ta' bbaġitjar u ġestjoni bbażati fuq l-attività. Il-programm ta' ħidma annwali għandu jkun koerenti mal-programm ta' ħidma pluriennali msemmi fil-paragrafu 5. Dan għandu jindika b'mod ċar il-kompiti li jkunu żdiedu, inbidlu jew tħassru meta mqabbel mas-sena finanzjarja preċedenti. Il-programmazzjoni annwali u pluriennali għandha tinkludi l-istrateġija għal relazzjonijiet ma' pajjiżi terzi u organizzazzjonijiet internazzjonali msemmija fl-Artikolu 30 u l-azzjonjiet marbuta ma' dik l-istrateġija.
6. Il-programmazzjoni ta' riżorsi għandha tiġi aġġornata kull sena. Il-programmazzjoni strateġika għandha tiġi aġġornata meta dan ikun xieraq, u b'mod partikolari sabiex jiġi indirizzat l-eżitu tal-evalwazzjoni msemmija fl-Artikolu 28.
6. Il-programmazzjoni ta' riżorsi għandha tiġi aġġornata kull sena. Il-programmazzjoni strateġika għandha tiġi aġġornata meta dan ikun xieraq, u b'mod partikolari sabiex jiġi indirizzat l-eżitu tal-evalwazzjoni msemmija fl-Artikolu 28. Meta jingħataw kompiti ġodda lill-Aġenzija mill-istituzzjonijiet tal-Unjoni jew b'atti ġuridiċi tal-Unjoni, dan għandu jitqies fil-programmazzjoni tagħha tar-riżorsi u f'dik finanzjarja.
It-tfassil tal-liġijiet tal-UE jista' jassenja kompiti ġodda lill-aġenzija. Jekk dan ma jitqiesx fil-baġit u fl-ippjanar tar-riżorsi, l-aġenzija mhux ser tkun tista' twettaq b'mod sodisfaċenti l-kompiti l-ġodda tagħha u lanqas ma tkun tista' tadatta ruħha għal talbiet ġodda.
1. Il-Bord tat-Tmexxija għandu jeleġġi President u tliet Viċi Presidenti kif ġej - wieħed minn fost il-membri li jirrappreżentaw l-Istati Membri, wieħed minn fost il-membri li jirrappreżentaw lill-organizzazzjonijiet tal-impjegaturi, wieħed fost il-membri li jirrappreżentaw lill-organizzazzjonijiet tal-impjegati u wieħed minn fost il-membri li jirrappreżentaw lill-Kummissjoni. Il-President u l-Viċi Presidenti għandhom ikunu eletti b'maġġoranza ta' żewġ terzi tal-membri tal-Bord tat-Tmexxija bi dritt tal-vot. Il-Bord tat-Tmexxija għandu jiżgura rappreżentanza bbilanċjata bejn in-nisa u l-irġiel għall-President u l-Viċi Presidenti, meqjusa flimkien.
Artikolu 8 – paragrafu 5a (ġdid)
5a. L-Aġenzija għandha tippubblika informazzjoni dwar il-laqgħat tal-Bord tat-Tmexxija fuq is-sit web tagħha b'mod trasparenti u f'waqtu.
3. Meta jkun meħtieġ, minħabba l-urġenza, il-Bord Eżekuttiv jista' jieħu ċerti deċiżjonijiet provviżorji f'isem il-Bord tat-Tmexxija, b'mod partikolari dwar kwistjonijiet ta' ġestjoni amministrattiva, inkluż is-sospensjoni tad-delega tas-setgħat ta' awtorità tal-ħatra u kwistjonijiet baġitarji.
3. Meta jkun meħtieġ, minħabba l-urġenza, il-Bord Eżekuttiv jista' jieħu ċerti deċiżjonijiet provviżorji f'isem il-Bord tat-Tmexxija.
4. Il-Bord Eżekuttiv għandu jkun magħmul mill-President tal-Bord tat-Tmexxija, it-tliet Viċi Presidenti, il-koordinaturi tat-tliet gruppi kif imsemmi fl-Artikolu 4(5) u rappreżentant wieħed tal-Kummissjoni. Kull grupp imsemmi fl-Artikolu 4(5) jista' jaħtar sa żewġ sostituti biex jattendu l-laqgħat tal-Bord Eżekuttiv, fin-nuqqas tal-membri sħaħ. Il-President tal-Bord tat-Tmexxija għandu jkun ukoll il-President tal-Bord Eżekuttiv. Id-Direttur Eżekuttiv għandu jieħu sehem fil-laqgħat tal-Bord Eżekuttiv, iżda ma għandux ikollu d-dritt tal-vot.
4. Il-Bord Eżekuttiv għandu jkun magħmul mill-President tal-Bord tat-Tmexxija, it-tliet Viċi Presidenti, il-koordinaturi tat-tliet gruppi kif imsemmi fl-Artikolu 4(5) u rappreżentant wieħed tal-Kummissjoni. Kull grupp imsemmi fl-Artikolu 4(5) jista' jinnomina sa żewġ sostituti biex jattendu l-laqgħat tal-Bord Eżekuttiv, fin-nuqqas tal-membri sħaħ, filwaqt li tiġi żgurata rappreżentanza bbilanċjata bejn l-irġiel u n-nisa. Il-President tal-Bord tat-Tmexxija għandu jkun ukoll il-President tal-Bord Eżekuttiv. Id-Direttur Eżekuttiv għandu jieħu sehem fil-laqgħat tal-Bord Eżekuttiv, iżda ma għandux ikollu d-dritt tal-vot.
5. Il-mandat tal-membri tal-Bord Eżekuttiv għandu jkun ta' sentejn snin. Dak il-mandat għandu jkun jista' jiġi estiż. Il-mandat tal-membri tal-Bord Eżekuttiv għandu jintemm meta tintemm is-sħubija tagħhom fil-Bord tat-Tmexxija.
5. Il-mandat tal-membri tal-Bord Eżekuttiv għandu jkun ta' sentejn snin. Dak il-mandat jista' jiġġedded. Il-mandat tal-membri tal-Bord Eżekuttiv għandu jintemm meta tintemm is-sħubija tagħhom fil-Bord tat-Tmexxija.
6. Il-Bord Eżekuttiv għandu jiltaqa' mill-anqas tliet darbiet fis-sena. Barra minn hekk, għandu jiltaqa' fuq l-inizjattiva tal-President tiegħu jew fuq it-talba tal-membri tiegħu.
6. Il-Bord Eżekuttiv għandu jiltaqa' mill-anqas tliet darbiet fis-sena. Barra minn hekk, għandu jiltaqa' fuq l-inizjattiva tal-President tiegħu jew fuq it-talba tal-membri tiegħu. Kull koordinatur għandu jinforma lill-membri tal-grupp tiegħu jew tagħha stess, wara kull laqgħa, dwar il-kontenut tad-diskussjoni, b'mod trasparenti u f'waqtu.
1. Id-Direttur Eżekuttiv għandu jiġġestixxi l-Aġenzija. Id-Direttur Eżekuttiv għandu jagħti rendikont ta' għemilu lill-Bord tat-Tmexxija.
Artikolu 11 – paragrafu 5 – punt ea (ġdid)
(ea) it-twaqqif ta' sistema effettiva ta' monitoraġġ sabiex tippermetti t-twettiq tal-evalwazzjonijiet regolari msemmija fl-Artikolu 28 u sistema ta' rapportar biex tiġbor fil-qosor ir-riżultati tagħhom;
(f) it-tħejjija ta' pjan ta' azzjoni bħala segwitu għall-konklużjonijiet ta' rapporti tal-awditjar intern jew estern u tal-evalwazzjonijiet msemmija fl-Artikolu 28, kif ukoll investigazzjonijiet mill-Uffiċċju Ewropew Kontra l-Frodi (OLAF) u jirrapporta dwar il-progress darbtejn fis-sena lill-Kummissjoni u regolarment lill-Bord tat-Tmexxija u lill-Bord Eżekuttiv;
Artikolu 11 - paragrafu 5 - punt fa (ġdid)
(jb) it-teħid ta' deċiżjonijiet fir-rigward tal-istrutturi interni tal-Aġenzija u, meta jkun meħtieġ, l-emenda tagħhom, filwaqt li jitqiesu ħtiġijiet relatati mal-attivitajiet tal-Aġenzija u l-ġestjoni baġitarja soda;
6. Id-Direttur Eżekuttiv għandu jkun responsabbli wkoll biex jiddeċiedi jekk ikunx neċessarju għall-fini li jitwettqu l-kompiti tal-Aġenzija b'mod effiċjenti u effettiv li jiġi stabbilit uffiċċju wieħed jew aktar fi Stat Membru wieħed jew aktar. Din id-deċiżjoni tirrikjedi l-kunsens bil-quddiem tal-Kummissjoni, tal-Bord tat-Tmexxija u tal-Istat Membru li fih irid jiġi stabbilit l-uffiċċju lokali. Din id-deċiżjoni għandha tispeċifika l-kamp ta' applikazzjoni tal-attivitajiet li jridu jitwettqu f'dak l-uffiċċju lokali b'mod li jiġu evitati kostijiet bla bżonn u d-duplikazzjoni tal-funzjonijiet amministrattivi tal-Aġenzija.
6. Id-Direttur Eżekuttiv għandu jkun responsabbli wkoll biex jiddeċiedi jekk ikunx neċessarju għall-fini li jitwettqu l-kompiti tal-Aġenzija b'mod effiċjenti u effettiv li jiġi stabbilit uffiċċju lokali wieħed fi Brussell bħala uffiċċju ta' kollegament biex tiżdied il-kooperazzjoni tal-Aġenzija mal-istituzzjonijiet rilevanti tal-Unjoni. Din id-deċiżjoni għandha tkun soġġetta għall-kunsens bil-quddiem tal-Kummissjoni, tal-Bord tat-Tmexxija u tal-Istat Membru li fih irid jiġi stabbilit l-uffiċċju lokali. Din id-deċiżjoni għandha tispeċifika l-kamp ta' applikazzjoni tal-attivitajiet li jridu jitwettqu f'dak l-uffiċċju lokali b'mod li jiġu evitati kostijiet bla bżonn u d-duplikazzjoni tal-funzjonijiet amministrattivi tal-Aġenzija.
L-abbozz preliminari tal-estimi għandu jkun ibbażat fuq l-objettivi u r-riżultati mistennija tad-dokument ta' programmazzjoni annwali msemmi fl-Artikolu 6(1), u għandu jqis ir-riżorsi finanzjarji meħtieġa sabiex jintlaħqu dawn l-objettivi u r-riżultati mistennija, b'konformità mal-prinċipju ta' baġitjar abbażi tal-prestazzjoni.
4. Il-Kummissjoni għandha tibgħat l-abbozzi tal-estimi lill-awtorità baġitarja flimkien mal-abbozz tal-baġit ġenerali tal-Unjoni.
Artikolu 16 – paragrafu 2 – subparagrafu 2
Sal-31 ta' Marzu tas-sena finanzjarja ta' wara, l-uffiċjal tal-kontabilità tal-Kummissjoni għandu jibgħat il-kontijiet provviżorji tal-Aġenzija kkonsolidati bil-kontijiet tal-Kummissjoni, lill-Qorti tal-Awdituri.
Sal-31 ta' Marzu tas-sena finanzjarja ta' wara, l-uffiċjal tal-kontabilità tal-Kummissjoni għandu jibgħat il-kontijiet provviżorji tal-Aġenzija kkonsolidati bil-kontijiet tal-Kummissjoni, lill-Qorti Ewropea tal-Awdituri.
Għall-konsistenza ma' proposti oħra tal-Aġenzija u referenzi oħra f'dan it-test.
3. Mal-wasla tal-osservazzjonijiet tal-Qorti tal-Awdituri dwar il-kontijiet provviżorji tal-Aġenzija, f'konformità mal-Artikolu 148 tar-Regolament Finanzjarju, id-Direttur Eżekuttiv għandu jfassal il-kontijiet finali tal-Aġenzija taħt ir-responsabbiltà tiegħu/tagħha stess u jibgħathom lill-Bord tat-Tmexxija għal opinjoni.
3. Mal-wasla tal-osservazzjonijiet tal-Qorti Ewropea tal-Awdituri dwar il-kontijiet proviżorji tal-Aġenzija, f'konformità mal-Artikolu 148 tar-Regolament Finanzjarju, id-Direttur Eżekuttiv għandu jfassal il-kontijiet finali tal-Aġenzija taħt ir-responsabbiltà tiegħu/tagħha stess u jibgħathom lill-Bord tat-Tmexxija għal opinjoni.
5. L-uffiċjal tal-kontabilità għandu jibgħat, sal-1 ta' Lulju wara kull sena finanzjarja, il-kontijiet finali lill-Parlament Ewropew, lill-Kunsill, lill-Kummissjoni u lill-Qorti tal-Awdituri, flimkien mal-opinjoni tal-Bord tat-Tmexxija.
5. L-uffiċjal tal-kontabilità għandu jibgħat, sal-1 ta' Lulju wara kull sena finanzjarja, il-kontijiet finali lill-Parlament Ewropew, lill-Kunsill, lill-Kummissjoni u lill-Qorti Ewropea tal-Awdituri, flimkien mal-opinjoni tal-Bord tat-Tmexxija.
2. Id-Direttur Eżekuttiv għandu jinħatar mill-Bord tat-Tmexxija minn lista ta' kandidati proposta mill-Kummissjoni, wara proċedura tal-għażla miftuħa u trasparenti.Għall-fini li jiġi konkluż il-kuntratt mad-Direttur Eżekuttiv, l-Aġenzija għandha tiġi rappreżentata mill-President tal-Bord tat-Tmexxija.
2. Id-Direttur Eżekuttiv għandu jinħatar mill-Bord tat-Tmexxija minn lista ta' kandidati proposta mill-Kummissjoni, wara proċedura tal-għażla miftuħa u trasparenti. Il-Kummissjoni għandha tikkonsulta mal-Bord tat-Tmexxija u għandha tikseb il-kunsens tiegħu, permezz ta' proċedura bil-miktub jekk meħtieġ, qabel ma tipproponi l-lista ristretta tagħha ta' kandidati. Ladarba jinħatar, id-Direttur Eżekuttiv għandu jattendi seduta ta' smigħ fil-kumitat responsabbli tal-Parlament Ewropew. Għall-fini li jiġi konkluż il-kuntratt mad-Direttur Eżekuttiv, l-Aġenzija għandha tiġi rappreżentata mill-President tal-Bord tat-Tmexxija.
6. Id-Direttur Eżekuttiv jista' jitneħħa mill-kariga biss b'deċiżjoni tal-Bord tat-Tmexxija li jaġixxi fuq proposta mill-Kummissjoni, abbażi ta' valutazzjoni motivata tal-prestazzjoni tiegħu jew tagħha bħala Direttur Eżekuttiv.
4. L-Aġenzija tista' tistabbilixxi uffiċċji lokali fl-Istati Membri, soġġett għall-kunsens tagħhom u skont l-Artikolu 11(6).
4. L-Aġenzija tista' tistabbilixxi uffiċċji ta' kollegament fi Brussell skont l-Artikolu 11(6).
- 1. L-Aġenzija għandha taġixxi b'livell għoli ta' trasparenza.
-1. F'konformità mal-Artikolu 30(4) tar-Regolament (UE, Euratom) Nru 966/2012 tal-Parlament Ewropew u tal-Kunsill1a, l-Aġenzija għandha twettaq evalwazzjonijiet ex ante ta' dawk l-attivitajiet tagħha li jinvolvu nefqa sinifikanti kif ukoll evalwazzjonijiet ex post.
1a Ir-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (ĠU L 298, 26.10.2012, p. 1).
1. Sa mhux iżjed tard minn ħames(5) snin wara d-data msemmija fl-Artikolu 35 imbagħad kull ħames(5) snin wara dan, il-Kummissjoni għandha twettaq evalwazzjoni f'konformità mal-linji gwida tal-Kummissjoni sabiex tivvaluta l-prestazzjoni tal-Aġenzija fir-rigward tal-għanijiet, tal-mandat u tal-kompiti tagħha. B'mod partikolari, l-evalwazzjoni għandha tindirizza l-ħtieġa possibbli li jiġi mmodifikat il-mandat tal-Aġenzija, u l-implikazzjonijiet finanzjarji ta' kwalunkwe modifika bħal din.
1. Sa mhux iżjed tard minn ħames(5) snin wara d-data msemmija fl-Artikolu 37 imbagħad kull ħames(5) snin wara dan, il-Kummissjoni għandha tissottometti evalwazzjoni f'konformità mal-linji gwida tal-Kummissjoni sabiex tivvaluta l-prestazzjoni tal-Aġenzija fir-rigward tal-għanijiet, tal-mandat u tal-kompiti tagħha. Il-Kummissjoni għandha tikkonsulta mal-Bord tat-Tmexxija matul l-evalwazzjoni tagħha. B'mod partikolari, l-evalwazzjoni għandha tindirizza l-ħtieġa possibbli li jiġi mmodifikat il-mandat tal-Aġenzija, u r-riżorsi finanzjarji, baġitarji u umani addizzjonali relatati jekk jiġu allokati kompiti ġodda lill-Aġenzija jew jekk jiżdied il-volum ta' xogħol marbut mal-kompiti eżistenti.
1. Sa fejn ikun meħtieġ sabiex jintlaħqu l-għanijiet stabbiliti f'dan ir-Regolament, u mingħajr preġudizzju għall-kompetenzi rispettivi tal-Istati Membri u l-istituzzjonijiet tal-Unjoni, l-Aġenzija tista' tikkopera mal-awtoritajiet kompetenti ta' pajjiżi terzi u/jew ma' organizzazzjonijiet internazzjonali. Għal dan l-għan, soġġett għal approvazzjoni minn qabel tal-Kummissjoni, l-Aġenzija tista' tistabbilixxi arranġamenti ta' ħidma mal-awtoritajiet ta' pajjiżi terzi u mal-organizzazzjonijiet internazzjonali. Dawn l-arranġamenti ma għandhomx joħolqu obbligi ġuridiċi imposti fuq l-Unjoni u l-Istati Membri tagħha.
1. Sa fejn ikun meħtieġ sabiex jintlaħqu l-għanijiet stabbiliti f'dan ir-Regolament, u mingħajr preġudizzju għall-kompetenzi rispettivi tal-Istati Membri u l-istituzzjonijiet tal-Unjoni, l-Aġenzija tista' tikkopera mal-awtoritajiet kompetenti ta' pajjiżi terzi u/jew ma' organizzazzjonijiet internazzjonali. Għal dan l-għan, l-Aġenzija tista' tistabbilixxi arranġamenti ta' ħidma mal-awtoritajiet ta' pajjiżi terzi u mal-organizzazzjonijiet internazzjonali. Dawn l-arranġamenti ma għandhomx joħolqu obbligi ġuridiċi imposti fuq l-Unjoni u l-Istati Membri tagħha.
ĠU C209, 30.7.2017, p. 49.
L-Aġenzija Ewropea għas-Sigurtà u s-Saħħa fuq il-Post tax-Xogħol (EU-OSHA) tfittex li tagħmel il-postijiet tax-xogħol Ewropej aktar sikuri, aktar ħielsa mill-periklu u aktar produttivi. Hija tippromwovi kultura ta' prevenzjoni tar-riskju u taqsam l-għarfien u l-prattiki tajba dwar is-saħħa u s-sigurtà. L-Aġenzija taħdem id f'id mal-gvernijiet, l-organizzazzjonijiet tal-impjegaturi u dawk tal-ħaddiema, il-korpi u n-netwerks tal-UE u l-kumpaniji privati.
Meta l-EU-OSHA ġiet stabbilita, bl-adozzjoni tar-Regolament fundatur tagħha fl-1994, dan sar bil-għan li tipprovdi lill-korpi tal-UE, lill-Istati Membri, lis-sħab soċjali u lil dawk involuti fil-qasam b'informazzjoni utli teknika, xjentifika u ekonomika fil-qasam tas-saħħa u s-sikurezza fuq il-post tax-xogħol. Dan ir-Regolament fundatur ġie sussegwentement immodifikat diversi drabi, l-aktar reċenti fl-2005.
Id-dikjarazzjoni tal-missjoni tagħha tistabbilixxi l-iskop tal-Aġenzija bħala "Aħna niżviluppaw, niġbru u nipprovdu informazzjoni, analiżi u għodod affidabbli u rilevanti biex navvanzaw l-għarfien, noħolqu sensibilizzazzjoni u niskambjaw l-informazzjoni u l-prattika tajba dwar is-saħħa u s-sigurtà okkupazzjonali (OSH) li għandha taqdi l-bżonnijiet ta' dawk involuti fl-OSH." Hija ddikjarat ukoll għan ġenerali għall-perjodu attwali: "Li nkunu rikonoxxuti fuq quddiem nett tal-promozzjoni tas-saħħa u s-sigurtà fuq il-postijiet tax-xogħol fl-Ewropa abbażi tad-djalogu tripartitiku, il-parteċipazzjoni u l-iżvilupp ta' kultura ta' prevenzjoni tar-riskju tal-OSH, biex niżguraw ekonomija intelliġenti, sostenibbli, produttiva u inklużiva."
Il-proposta tal-Kummissjoni żżomm l-istruttura tripartitika tal-EU-OSHA, riflessa fl-għanijiet tagħha u l-kompożizzjoni tal-Bord tat-Tmexxija tagħha. Dan l-approċċ ġie approvat mill-partijiet ikkonċernati. Ir-Rapporteur jaqbel li n-natura tripartitika tal-Aġenzija hija essenzali għaliha biex tkun infurmata sew dwar is-sitwazzjoni fl-Istati Membri kollha. Dan jippermetti wkoll lill-Aġenzija biex taqsam l-aħjar prattiki u tilħaq lill-ħaddiema madwar l-Ewropa b'mod li jkun immirat tajjeb.
II. Dikjarazzjoni konġunta dwar l-aġenziji deċentralizzati
Fid-19 ta' Lulju 2012, il-Parlament, il-Kunsill u l-Kummissjoni ffirmaw dikjarazzjoni konġunta li tistabbilixxi approċċ komuni li, għalkemm mhix legalment vinkolanti, għandha tiġi kkunsidrata f'deċiżjonijiet futuri dwar l-aġenziji deċentralizzati. Il-proposta tal-Kummissjoni tfittex li tallinja r-Regolament fundatur tal-EU-OHSA b'diversi punti inklużi f'dan l-approċċ komuni.
Ir-Rapporteur għall-EU-OSHA qed jaħdem mar-Rapporteurs għas-CEDEFOP (l-aġenzija li tittratta mat-taħriġ vokazzjonali) u l-Eurofound (il-fondazzjoni għat-titjib tal-kundizzjonijiet tal-għajxien u tax-xogħol) sabiex jiġi żgurat li t-tliet Regolamenti jirriflettu bis-sħiħ il-prinċipji tad-dikjarazzjoni konġunta kif ukoll żviluppi oħra li diġà ġew inkorporati fir-regolamenti li japplikaw għal xi aġenziji oħra tal-UE.
Attwalment, il-Kummissjoni qed twettaq evalwazzjoni trażversali biex tivvaluta l-għanijiet, il-mandati, il-governanza u l-kompiti tal-Aġenzija, inkluż fir-rigward ta' aġenziji oħra li joperaw fil-qasam tas-suq tax-xogħol, tal-kondizzjonijiet tax-xogħol, tal-edukazzjoni u tat-taħriġ vokazzjonali, u l-ħiliet. Għal din ir-raġuni, l-abbozz ta' rapport attwali ma għandux l-għan li jemenda l-kompiti stipulati fl-Artikolu 2.
Tali bidliet jistgħu jiġu kkunsidrati ladarba r-riżultati tal-evalwazzjoni huma magħrufa. Madankollu, ser ikun importanti li jiġi żgurat li kwalunkwe tibdil propost ma jinterferixxix mal-ħidma eżistenti li l-OSHA diġà qed twettaq.
III. L-emendi proposti
Il-proposta tal-Kummissjoni diġà tirrifletti xi punti importanti indirizzati fid-dikjarazzjoni konġunta u fl-approċċ komuni. Dawn jinkludu:
• l-istruttura tal-Bord tat-Tmexxija;
• Bord Eżekuttiv, li jissostitwixxi l-Bureau eżistenti, biex jgħin jipprepara u jsegwi d-deċiżjoni tal-Bord tat-Tmexxija kif ukoll jieħu ċerti deċiżjonijiet proviżorji urġenti;
• ir-relazzjonijiet tal-EU-OHSA ma' korpi oħra tal-UE, b'mod partikolari s-CEDEFOP u l-Eurofound;
• miżuri kontra l-frodi jew kwalunkwe kunflitt ta' interess; kif ukoll
• l-evalwazzjoni tal-programmi u l-infiq.
L-emendi proposti għandhom l-għan li jsaħħu u jiċċaraw xi wħud minn dawn il-kwistjonijiet, filwaqt li tingħata attenzjoni partikolari għall-ħtieġa li tiġi evitata kwalunkwe duplikazzjoni bejn l-aġenziji.
Dan huwa partikolarment importanti minħabba pressjoni fuq l-infiq pubbliku u l-ħtieġa li nserrħu ras iċ-ċittadini li t-taxxi tagħhom qed jintefqu bl-aktar mod kosteffettiv possibbli.
Barra milli jeżamina l-possibbiltà ta' rduppjar tal-attivitajiet tal-Aġenziji, programm effettiv ta' evalwazzjoni ex ante u ex post, integrat fil-proċess baġitarju u tal-ippjanar annwali, flimkien mal-użu effettiv tal-indikaturi ta' prestazzjoni, huma ugwalment importanti fl-immassimizzar tal-effiċjenza.
Xi emendi jenfasizzaw il-ħtieġa għal komunikazzjoni effettiva u trasparenza, filwaqt li jittieħed vantaġġ sħiħ tal-metodi moderni ta' komunikazzjoni. Dan huwa importanti biex ix-xogħol tal-EU-OSHA jkun jista' jilħaq in-numru massimu ta' benefiċjarji potenzjali, inklużi intrapriżi mikro u żgħar u l-impjegati tagħhom.
Emendi oħrajn ifittxu li jassistu komunikazzjoni effettiva bejn il-livelli differenti tat-teħid ta' deċiżjonijiet, partikolarment il-Bords Eżekuttivi u tat-Tmexxija, u mal-partijiet ikkonċernati.
Ir-rieżami attwali tar-Regolament fundatur tal-EU-OSHA, flimkien mar-Regolamenti dwar is-CEDEFOP u l-Eurofound, li qed jiġu aġġornati b'mod parallel, jirrappreżenta riforma importanti, iżda limitata. Huwa jipprovdi opportunità biex jiġu allinjati aspetti tal-organizzazzjoni tal-Aġenzija u jissaħħu mill-ġdid prinċipji importanti bħall-evalwazzjoni, it-trasparenza u l-kosteffettività. Ir-Rapporteur fittex li dawn l-għanijiet jintlaħqu filwaqt li jiġu evitati bidliet mhux meħtieġa, meta wieħed iqis il-ħidma li l-EU-OHSA diġà qed twettaq fl-għajnuna biex jiġu żgurati l-ogħla standards tas-saħħa u sikurezza fuq il-post tax-xogħol.
OPINJONI TAL-KUMITAT TAL-BAĠITS (10.5.2017)
Rapporteur għal opinjoni:Jens Geier
Ir-reviżjoni tar-Regolament Fundatur tal-EU-OSHA se tallinja ċerti dispożizzjonijiet tar-Regolament eżistenti li jirregola l-EU-OSHA mal-Approċċ Komuni dwar l-Aġenziji Deċentralizzati. It-tieni nett, ir-reviżjoni toffri l-opportunità li jiġu aġġornati l-għanijiet u l-kompiti tal-EU-OSHA.
Iż-żewġ Aġenziji tripartitiċi l-oħra tal-Unjoni Ewropea, il-Eurofound u s-CEDEFOP, ukoll se jgħaddu minn reviżjoni tar-Regolamenti Fundaturi rispettivi tagħhom fl-istess ħin bħall-EU-OSHA.
L-implikazzjonijiet baġitarji f'termini ta' riżorsi umani u finanzjarji, kif ippreżentati f'aktar dettall fid-dikjarazzjoni finanzjarja leġiżlattiva, huma konformi mal-Komunikazzjoni (2013)519 tal-Kummissjoni.
Barra minn hekk, ir-rapporteur jipproponi l-introduzzjoni ta' rappreżentant maħtur mill-Parlament Ewropew fil-Bord ta' Ġestjoni tal-Aġenzija, biex jieħu post rappreżentant wieħed tal-Kummissjoni. Dan l-approċċ huwa konformi mad-Dikjarazzjoni Konġunta tal-Kunsill tal-Unjoni Ewropea u tal-Kummissjoni Ewropea dwar l-aġenziji deċentralizzati tad-19 ta' Lulju 2012.
Il-Kumitat għall-Baġits jistieden lill-Kumitat għall-Impjiegi u l-Affarijiet Soċjali, bħala l-kumitat responsabbli, sabiex jieħu inkunsiderazzjoni l-emendi li ġejjin fir-rapport tiegħu:
(5) Peress li t-tliet hekk imsejħa Aġenziji tripartitiċi - l-EU-OSHA, iċ-Ċentru Ewropew għall-Iżvilupp ta' Taħriġ Vokazzjonali (Cedefop), u l-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol (Eurofound) - jindirizzaw kwistjonijiet relatati mas-suq tax-xogħol, mal-ambjent tax-xogħol u mal-edukazzjoni u t-taħriġ vokazzjonali u l-ħiliet, il-koordinazzjoni mill-qrib fost it-tliet Aġenziji hija meħtieġa u l-modi biex jittejbu l-effiċjenza u s-sinerġiji għandhom jiġu sfruttati. Barra minn hekk, kull meta rilevanti, l-Aġenzija għandha tfittex li tidħol f'kooperazzjoni effiċjenti mal-kapaċitajiet ta' riċerka interni tal-Kummissjoni Ewropea.
(5) Peress li t-tliet hekk imsejħa Aġenziji tripartitiċi - l-EU-OSHA, iċ-Ċentru Ewropew għall-Iżvilupp ta' Taħriġ Vokazzjonali (Cedefop), u l-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol (Eurofound) - jindirizzaw kwistjonijiet relatati mas-suq tax-xogħol, mal-ambjent tax-xogħol u mal-edukazzjoni u t-taħriġ vokazzjonali u l-ħiliet, il-koordinazzjoni mill-qrib fost it-tliet Aġenziji hija meħtieġa u l-modi biex jittejbu l-effiċjenza u s-sinerġiji għandhom jiġu sfruttati. B'mod partikolari, il-kondiviżjoni jew l-akkomunament ta' kompiti amministrattivi bejn dawn l-aġenziji huma previsti u l-aġenziji jenħtieġ li jadottaw il-programmi ta' ħidma annwali rispettivi tagħhom f'kooperazzjoni mill-qrib ma' xulxin, sabiex jevitaw duplikazzjoni ta' xogħol. Barra minn hekk, kull meta rilevanti, l-Aġenzija għandha tfittex li ttejjeb il-ġestjoni tar-riżorsi billi tiġbor flimkien l-attiv tagħha, it-tagħmir u l-persunal tagħha sabiex jitnaqqsu kemm jista' jkun ir-riskji għall-utenti u jiġu massimizzati l-vantaġġi, u li tidħol f'kooperazzjoni effiċjenti mal-kapaċitajiet ta' riċerka interni tal-Kummissjoni Ewropea.
(5a) Sabiex tiġi żgurata l-koordinazzjoni u jinħoloq iffrankar finanzjarju, tiġi evitata d-duplikazzjoni u jiġu promossi s-sinerġiji u l-komplementarjetà, jenħtieġ li l-Aġenzija tikkoopera mill-qrib ma' aġenziji oħra rilevanti tal-Unjoni u tikkonkludi ftehimiet ta' kooperazzjoni magħhom.
(7a) Il-baġit tal-Aġenzija jenħtieġ li jiġi żviluppat f'konformità mal-prinċipju ta' bbaġitjar abbażi tal-prestazzjoni, b'kont meħud tal-għanijiet u r-riżultati mistennija tiegħu.
3. Fit-twettiq tal-kompiti tagħha, l-Aġenzija għandha żżomm djalogu mill-qrib b'mod partikolari ma' korpi speċjalizzati, kemm jekk pubbliċi jew privati, awtoritajiet pubbliċi u organizzazzjonijiet tal-ħaddiema u l-impjegaturi.
3a. L-Aġenzija, mingħajr preġudizzju għall-għanijiet tagħha stess, għandha tikkoopera ma' aġenziji oħrajn tal-Unjoni, b'mod partikolari mal-Aġenzija Ewropea għas-Sustanzi Kimiċi, mal-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol u maċ-Ċentru Ewropew għall-Iżvilupp ta' Taħriġ Professjonali għal raġunijiet ta' koordinament u biex jinħoloq iffrankar finanzjarju, tiġi evitata d-duplikazzjoni u jiġu promossi s-sinerġiji u l-komplementarjetà fl-attivitajiet tagħhom.
3b. L-Aġenzija għandha tikkonkludi ftehimiet ta' kooperazzjoni ma' aġenziji rilevanti oħra tal-Unjoni biex tiffaċilita u tippromwovi l-kooperazzjoni magħhom.
(a) membru wieħed li jirrappreżenta lill-Gvern ta' kull Stat Membru;
(c) membru wieħed li jirrappreżenta l-organizzazzjonijiet tal-impjegaturi minn kull Stat Membru;
(da) membru indipendenti wieħed li jirrappreżenta lill-Parlament Ewropew
Il-membri kollha msemmija fil-punti (a)-(d) għandhom ikunu intitolati għall-vot.
Il-membri kollha msemmija fil-punti (a)-(da) għandhom ikunu intitolati għall-vot.
Il-ħatra għandha tidħol fis-seħħ meta l-persuna kkonċernata tiffirma dikjarazzjoni ta' nuqqas ta' kunflitt ta' interess.
Il-membri msemmija fil-punti (a), (b) u (c) għandhom jinħatru mill-Kunsill minn fost il-membri u s-sostituti tal-Kumitat ta' Konsulenza għas-Sigurtà u s-Saħħa fuq il-Post tax-Xogħol.
Il-Kummissjoni għandha taħtar il-membri li għandhom jirrappreżentawha.
Il-Kummissjoni u l-Parlament Ewropew għandhom jaħtru l-membri li għandhom jirrappreżentawhom.
Rappreżentant taċ-Ċentru Ewropew għall-Iżvilupp tat-Taħriġ Professjonali u rappreżentant tal-Eurofound għandu jkollhom l-istatus ta' osservatur waqt il-laqgħat tal-Bord ta' Tmexxija.
Id-dikjarazzjoni Konġunta tal-Parlament Ewropew, tal-Kunsill tal-Unjoni Ewropea u tal-Kummissjoni Ewropea dwar l-aġenziji deċentralizzati tad-19 ta' Lulju 2012 tipprevedi l-possibilità li l-Parlament jaħtar membru tal-Bord ta' Tmexxija.
Il-Bord tat-Tmexxija għandu jemenda l-programm ta' ħidma annwali adottat meta jingħata kompitu ġdid lill-Aġenzija. Il-Bord tat-Tmexxija jista' jiddelega s-setgħa li jagħmel l-emendar mhux sostanzjali fil-programm ta' ħidma annwali lid-Direttur Eżekuttiv.
Il-Bord tat-Tmexxija għandu jemenda l-programm ta' ħidma annwali adottat meta jingħata kompitu ġdid lill-Aġenzija. Huwa għandu jkun responsabbli li jevita d-duplikazzjoni tal-programm mal-aġenziji tripartitiċi l-oħra tal-Unjoni u li jiżgura li r-riprijoritizzazzjoni tal-attivitajiet tkun dejjem ikkunsidrata bħala alternattiva valida qabel potenzjalment jingħataw riżorsi finanzjarji addizzjonali. Il-Bord tat-Tmexxija jista' jiddelega s-setgħa li jagħmel l-emendar mhux sostanzjali fil-programm ta' ħidma annwali lid-Direttur Eżekuttiv.
(ja) il-kooperazzjoni ma' aġenziji oħra tal-Unjoni, u l-konklużjoni ta' ftehimiet ta' kooperazzjoni magħhom.
L-abbozz preliminari tal-estimi għandu jkun ibbażat fuq l-objettivi u r-riżultati mistennija tad-dokument ta' programmazzjoni annwali msemmi fl-Artikolu 6(1), u għandu jqis ir-riżorsi finanzjarji meħtieġa sabiex jinkisbu dawn l-objettivi u r-riżultati mistennija, b'konformità mal-prinċipju ta' bbaġitjar abbażi tal-prestazzjoni.
4. Il-Kummissjoni għandha tibgħat l-abbozzi tal-estimi lill-awtorità baġitarja flimkien mal-abbozz tal-baġit ġenerali tal-Unjoni. Il-Kummissjoni għandha tibgħat simultanjament dawn l-abbozzi tal-estimi lill-Aġenzija.
3. Is-servizzi tat-traduzzjoni meħtieġa għat-tħaddim tal-Aġenzija għandhom jiġu pprovduti miċ-Ċentru tat-Traduzzjoni tal-korpi tal-Unjoni Ewropea jew fornituri oħra ta' servizz ta' traduzzjoni f'konformità mar-regoli tal-akkwist u fi ħdan il-limiti stabbiliti mir-regoli finanzjarji rilevanti.
1. Sa mhux iżjed tard minn ħames(5) snin wara d-data msemmija fl-Artikolu 35 imbagħad kull ħames(5) snin wara dan, il-Kummissjoni għandha tippreżenta evalwazzjoni f'konformità mal-linji gwida tal-Kummissjoni sabiex tivvaluta l-prestazzjoni tal-Aġenzija fir-rigward tal-għanijiet, tal-mandat u tal-kompiti tagħha. B'mod partikolari, l-evalwazzjoni għandha tindirizza l-ħtieġa possibbli li jiġi mmodifikat il-mandat tal-Aġenzija, u l-implikazzjonijiet finanzjarji ta' kwalunkwe modifika bħal din.
XX 28.7 2017 ss